Staatskaping: Dís wanneer Zuma moet getuig | Maroela Media
Voorsitter van die Kommissie van Ondersoek na Staatskaping, adjunkhoofregter Raymond Zondo (Foto: Karen Sandison/African News Agency/ANA)
Die Kommissie van Ondersoek na Staatskaping het minstens vyf dae in Julie geskeduleer wanneer oudpres. Jacob Zuma voor die voorsitter, adjunkhoofregter Raymond Zondo moet getuig.
Die kommissie het gesê hy is al sedert 30 April met Zuma se prokureurs in gesprek en Zuma tevergeefs versoek om skriftelik te onderneem dat hy voor die kommissie sal verskyn. Zuma het die kommissie versoek om ŉ lys van vrae aan hom te stuur wat hy in die getuiebank sal moet beantwoord.
“Kragtens reël 2.1 en in reaksie op medianavrae, bevestig die kommissie dat 15 tot 19 Julie 2019 geskeduleer is vir die voormalige president, mnr. Jacob Zuma, om sy kant van die saak te stel voor die kommissie, in reaksie op verklarings en getuienis van sekere getuies, insluitend mnr. Themba Maseko, me. Vytjie Mentor, mnr. Nhlanhla Nene, mnr. Pravin Gordhan, me. Barbara Hogan, mnr. Ramathlodi, mnr. Fikile Mbalula en mnr. Muofhe en om vrae te beantwoord wat aan hom gestel word.”
Die kommissie het gesê Zuma is nie geregtig daarop om die vrae voor die tyd te ontvang nie.
“Die kommissie is van mening dat dit wat hy gehoor het, genoeg is, en dat hy die geleentheid sal kry om sy kant van die saak te stel in reaksie op dit wat sekere getuies in hul verklarings teen hom gesê het, en die vrae sal verband hou met dié kwessies.”
Zuma hou vol dat hy niks verkeerd gedoen het nie, ondanks toenemende getuienis teen hom voor die kommissie. Hy word daarvan beskuldig dat hy sy vriende, die Gupta-broers, toegelaat het om honderde miljoene rand in hul sak te druk danksy staatskontrakte toe hy die president was. Die voortvlugtige Guptas het in 2016 inderhaas landuit gevlug toe sekere e-posse uitgelek het. Die sogenaamde GuptaLeaks het die omvang van die beweerde staatskaping van staatsbeheerde ondernemings onthul.
Dit help niks dat almal getuig sonder dat daar vervolging is nie!
The South African justice system is slower than a clock with no batteries.
Dit lyk of JZ nou begin bekommerd raak. Sover doen regter Zondo baie goei werk. Ek hoop hy kry die nodige ondersteuning sodat hy hierdie spul kan uitrook.
Skriftelik versoek dat hy onderneem om………… hoekom nog n versoek rig en dan moet hy onderneem om……… wat vir n grappie is dit. Dagvaar hom om in die hof te gaan getuig onder behoorlike kruisondervraging, wat se versoeke rig is dit, absurd.
Stem volkome saam. Hy is nou n gewone burger en behoort nie spesiale behandeling te kry nie